section_heading: Porijeklo i značenje
paragraph_text: Ova rečenica (točnije, dio rečenice) potječe iz nepotpuno očuvane poučne pjesme "De litteris, de syllabis, de metris" ("O slovima, o slogovima, o metrima") antičkog gramatičara Terencijana Maura (lat. Terentianus Maurus, vjerojatno krajem II. st. n. e.). "Habent sua fata libelli" nalazi se u stihu 1286, koji u cijelosti glasi: <blockquote><center>Pro captu lectoris habent sua fata libelli<br>"Sposobnosti shvaćanja čitatelja određuju sudbinu knjiga"</center></blockquote>